b'\n_START_ARTICLE_\nJohn Farrar\n_START_PARAGRAPH_\nJohn Clifford Farrar (f\xc3\xb8dt 8. november 1946 i Melbourne) er en australsk guitarist, sanger, producer,  sangskriver og arrang\xc3\xb8r.\n_START_SECTION_\nKarriere\n_START_PARAGRAPH_\nHan indledte sin karriere i den australske gruppe The Strangers, men blev s\xc3\xa5 lokket til England af Hank Marvin og Bruce Welch fra instrumentalgruppen The Shadows, for at danne en ny gruppe Marvin, Welch og Farrar, som indspillede to vokal- og harmonipr\xc3\xa6gede album i stil med Crosby, Stills & Nash, men som aldrig fik st\xc3\xb8rre anerkendelse. _NEWLINE_I november 1973 kom han med i The Shadows, da gruppen gendannedes efter at havde v\xc3\xa6ret stoppet siden 1970. Han indspillede fire plader med gruppen og var med p\xc3\xa5 singlehittet "Let Me Be the One", med hvilket Shadows deltog og blev nummer to ved det Eurovision Song Contest i 1975._NEWLINE_I 1977 blev han producer og arrang\xc3\xb8r for sangerinden Olivia Newton-John. Han producerede en r\xc3\xa6kke album for hende, som fik stor succes. I 1977 skrev han ogs\xc3\xa5 musikken til musicalfilmen Grease, som blev en verdenssucces og gav ham hit med bl.a. "You\'re the One That I Want" og "Have You Ever Been Mellowed"._NEWLINE_I 1980 emigrerede Farrar til USA, hvor han bor  i dag. Han fortsatte der som producer og sangskriver og fik stor succes.'